3

Előterjesztés a Zalakaros Város Önkormányzata Képviselőtestülete 2020. szeptember 17-én tartandó ülésére

Tárgy: A helyi környezet védelméről és a közterületek tisztántartásáról szóló 19/2014. (VI.21.) önkormányzati rendelet módosítása

Készítette: Torma László aljegyző
                  
Tisztelt Képviselőtestület!

A szabadtéri tűzgyújtásra, az irányított égetés engedélyezésének szabályaira az Országos Tűzvédelmi Szabályzatról szóló 54/2014. (XII. 5.) BM rendelet tartalmaz előírásokat. A rendelet 225. § (1) bekezdése értelmében tilos belterületen szabadtéri égetést végezni, kivéve, ha azt más jogszabály – így különösen önkormányzati rendelet – megengedi. Abban az esetben, ha belterületen szabadtéri égetést végeznek és a települési önkormányzat azt rendeletében nem engedélyezte, vagy engedélyezte, de az égetést nem a rendeletben meghatározott napon, vagy időpontban végezték, tűzvédelmi hatósági eljárást von maga után.
A környezet védelmének általános szabályairól szóló 1995. évi LIII. törvény (a továbbiakban: Kvt.) 48. § (4) bekezdés b.) és c.) pontjában foglaltak szerint a települési önkormányzat képviselő-testületének hatáskörébe tartozik 
b) a háztartási tevékenységgel okozott légszennyezésre vonatkozó egyes sajátos, az avar és kerti hulladék égetésére vonatkozó szabályok rendelettel történő megállapítása, 
c) a légszennyezettség szempontjából ökológiailag sérülékeny területek kijelölésével kapcsolatos eljárásban való közreműködés.
Az önkormányzat élve a törvényi felhatalmazással, a helyi környezet védelméről és a közterületek tisztántartásáról szóló 19/2014. (VI.21.) önkormányzati rendelet 15. §-ában szabályozta az avar és kerti hulladékok nyílttéri égetésének szabályait.

Az avar és kerti hulladékok nyílttéri égetése
15 . §
(1)  Zalakaros város bel- és külterületén, avart és kerti hulladékot május 1 – szeptember 15. között a szabadban égetni tilos. Kerti hulladék égetése szeptember 16. és április 30. között szerdai és szombati napokon 8-17 óra között történhet.
 (2) Az avar és kerti hulladék égetése csak jól kialakított tűzrakó helyen és telken történhet úgy, hogy az az emberi egészséget és a környezetet ne károsítsa, és az égetés hősugárzása kárt ne okozzon.
Az égetendő kerti hulladék nem tartalmazhat más kommunális, illetve ipari eredetű hulladékot (PVC, veszélyes hulladék).
(3) A szabadban tüzet gyújtani, tüzelőberendezést használni csak úgy lehet, hogy az a környezetére tűz- vagy robbanásveszélyt ne jelentsen.
(4) A szabadban a tüzet és üzemeltetett tüzelőberendezést őrizetlenül hagyni nem szabad, s veszély esetén, vagy ha arra szükség nincs, a tüzet azonnal el kell oltani. 
(5)A tüzelés, a tüzelőberendezés használatának színhelyén olyan eszközöket és felszereléseket kell készenlétbe helyezni, amelyekkel a tűz terjedése megakadályozható, illetőleg a tűz eloltható.
 (6) A hatóságilag elrendelt általános tűzrakási tilalom alól a rendelet nem ad felmentést.

A Kvt. 48. § (4) bekezdés b) pontját a környezet védelmének általános szabályairól szóló 1995. évi LIII. törvény és a természet védelméről szóló 1996. évi LIII. törvény módosításáról szóló 2020. évi LI. törvény 7. § (2) bekezdése hatályon kívül helyezte, így 2021. január 1-től az egész ország területén tilos az avar és kerti hulladék égetése.

A fentiek alapján az előterjesztés javasolja a képviselőtestület számára a helyi környezet védelméről és a közterületek tisztántartásáról szóló 19/2014. (VI.21.) önkormányzati rendelet 15. §-ának hatályon kívül helyezését 2021. január 1-jétől.



Rendeleti javaslat:

Zalakaros Város Önkormányzat Képviselő-testülete megalkotja a …../2020 (……) önkormányzati rendeletét a helyi környezet védelméről és a közterületek tisztántartásáról szóló 19/2014. (VI.21.) önkormányzati rendelet módosításáról.


Zalakaros 2020. szeptember 1.

									             Novák Ferenc
                                                                                                                       polgármester






Zalakaros Város Önkormányzata Képviselőtestületének
……/2020. (………) önkormányzati rendelete
a helyi környezet védelméről és a közterületek tisztántartásáról szóló 19/2014. (VI.21.) önkormányzati rendelet módosításáról

Zalakaros Város Önkormányzat Képviselőtestülete az Alaptörvény 32. § (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5. és 11. pontjában, és a környezet védelmének általános szabályairól szóló 1995. évi LIII. törvény 48. § (4) bekezdés b) pontjában meghatározott feladatkörében eljárva a helyi környezet védelméről és a közterületek tisztántartásáról szóló 19/2014. (VI.21.) önkormányzati rendeletét (továbbiakban: Rendelet) az alábbiak szerint módosítja.

1.§

A Rendelet 15. §-a hatályát veszti.

2.§

E rendelet 2021. január 1-jén lép hatályba.


                   
                  Novák Ferenc                                                                       Torma László
                    polgármester                                                                             aljegyző


Kihirdetve: 2020……

                       Torma László
                                                                                      aljegyző




Hatásvizsgálati lap
a helyi környezet védelméről és a közterületek tisztántartásáról szóló 19/2014. (VI.21.) önkormányzati rendelet módosításához

A jogalkotásról szóló 2010. évi CXXX. törvény 17. §-a értelmében a jogszabályok előkészítése során előzetes hatásvizsgálatot kell lefolytatni. Az előzetes hatásvizsgálat megállapításai a következők:

Társadalmi hatások, gazdasági, költségvetési hatások: Törvényi előírás, hogy 2021. január 1-től az egész ország területén tilos az avar és kerti hulladék égetése, így ennek hatásait az önkormányzat nem vizsgálhatja. A lakosság számára jelenleg is biztosított a zöldhulladék elhelyezése.

Adminisztratív terheket befolyásoló hatások, a jogszabály alkalmazásához szüksége személyi, szervezeti, tárgyi és pénzügyi feltételek: A személyi, tárgyi, szervezeti, pénzügyi feltételek adottak.

A jogszabály megalkotásának szükségessége, a jogalkotás elmaradásának várható következményei: 2021. január 1-jétől megszűnik az önkormányzatok felhatalmazása, hogy az avar és kerti hulladék égetésére vonatkozó szabályokat önkormányzati rendelettel állapítsák meg. A módosítás elmaradása törvénysértő helyzetet eredményezne.


Zalakaros, 2020. szeptember 1.

                    Torma László
            aljegyző


Indokolás a helyi környezet védelméről és a közterületek tisztántartásáról szóló 19/2014. (VI.21.) önkormányzati rendelet módosításához

Általános indokolás

A környezet védelmének általános szabályairól szóló 1995. évi LIII. törvény (a továbbiakban: Kvt.) 48. § (4) bekezdés b.) és c.) pontjában foglaltak szerint a települési önkormányzat képviselő-testületének hatáskörébe tartozik 
b) a háztartási tevékenységgel okozott légszennyezésre vonatkozó egyes sajátos, az avar és kerti hulladék égetésére vonatkozó szabályok rendelettel történő megállapítása, 
c) a légszennyezettség szempontjából ökológiailag sérülékeny területek kijelölésével kapcsolatos eljárásban való közreműködés.

A Kvt. 48. § (4) bekezdés b) pontját a környezet védelmének általános szabályairól szóló 1995. évi LIII. törvény és a természet védelméről szóló 1996. évi LIII. törvény módosításáról szóló 2020. évi LI. törvény 7. § (2) bekezdése hatályon kívül helyezte, így 2021. január 1-től az egész ország területén tilos az avar és kerti hulladék égetése.
Az önkormányzati rendelet 15. §-a szabályozza az avar és kerti hulladékok nyílttéri égetésének helyi szabályait, így annak rendelkezéseit 2021. január 1-jétől hatályon kívül kell helyezni.


Részletes indokolás

1. §-hoz

Az avar és kerti hulladékok nyílttéri égetésének helyi szabályait hatályon kívül helyező rendelkezést tartalmaz.

2. §-hoz

Hatályba léptető rendelkezést tartalmaz.


Zalakaros, 2020. szeptember 1.

                    Torma László
            aljegyző


Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára az előterjesztés szerinti rendeleti javaslat elfogadását.

